Hagoromo (antzerkia)

Hagoromo (, lumen mantua) Japoniako Noh antzerki estiloko antzezlan bat da, gehien antzeztu den lanetako bat. Beltxarga-dontzeila motibo tradizionalaren adibide da. 

 Iturriak eta historia 
Ezagutzen den bertsiorik zaharrena VIII. mendekoa da. Hala ere, badirudi bi kondaira batzen dituela, bat Suruga-mai dantzaren jatorria aipatzen duena eta, bestea, Udo hondartzara aingeru bat jaitsi zenekoa. Istorio paralelo bat aurki daiteke V. mendeko Sou-shen chi laneko 14. bolumenean. Nōin poetaren XI. mendeko lan batean ere aipatzen da. 

Egiletza ezezaguna duen lana da. Antzezpen baten lehen aipamena 1524koa da. 

 Argudioa 
Arrantzale bat gauez ibiltzen da bere kideekin, adar batetik zintzilik dagoen Hagoromo bat, aireko espiritu edo dantzari zerutiarra den tennin baten mantala magikoa, aurkitzen duenean. Tenninak harrapatzen ikusten du eta itzultzeko eskatzen dio, bera gabe ezin baita Zerura itzuli. Arrantzaleak eztabaidatzen dio eta, azkenean, dantza bat edo dantzaren zati bat erakusten badio, itzuliko diola agintzen dio. Bere eskaintza onartzen du. Koruak azaltzen duenez, dantzak ilargiaren eguneroko aldaketak sinbolizatzen ditu. "Hiru, bost eta hamabost" buruzko hitzak ilargiaren aldaketetako gau kopuruari buruzkoak dira. Amaieran, tennina desagertu egiten da, lainoan astiro ezkutatutako mendi bat bezala.

 Erreferentziak 

 Kanpo estekak 

Kategoria:Beltxarga-dontzeilak
Kategoria:Noh antzezlanak
Kategoria:Japoniar mitologia